Boy with Luv הוא סינגל של להקת הבנים הדרום קוריאנית BTS והזמרת האמריקאית הלסי. השיר פורסם ב-12 באפריל 2019 כסינגל מוביל לאלבום השישי שלהם, Map of the Soul: Persona ולאחר מכן גם כחלק מאלבום האולפן Map of the Soul: 7. גרסה יפנית של השיר פורסמה ב-3 ביולי 2019, כאיי-סייד של הגרסה היפנית של השיר "Lights".

רקע ופרסום
ב-11 במרץ 2019 הכריזה הלהקה על פרסומו העתידי של האלבום, Map of the Soul: Persona. ב-7 באפריל פורסם טייזר לסינגל המוביל באלבום, בו נחשף ששם הסינגל יהיה Boy with Luv ושהזמרת האמריקאית הלסי תשתתף בו. ב-10 באפריל פורסם קטע קצר מתוך השיר.

השיר נכתב על ידי חברי הלהקה RM, שוגה וג'יי-הופ יחד עם הלסי, והופק על ידי מפיקי הבית של הלהקה, פידוג ובאנג סי-היוק.

ב-26 באפריל 2019 פרסמה הלהקה גרסה נוספת של השיר בשם "ARMY With Luv", המוקדשת למעריצי הלהקה.

וידאו קליפ
הווידאו קליפ של השיר שוחרר ב-12 באפריל 2019, ובוים על ידי יונגסוק צ'וי מלומפנס.

הקליפ צבר 74.6 מיליון צפיות ביממה הראשונה לפרסומו, וכך הפך לקליפ הנצפה ביותר ביוטיוב תוך 24 שעות לפרסומו לשנת 2019. הוא גם הפך לקליפ המהיר ביותר שצבר 100 מיליון צפיות ביוטיוב לשנה זו. באוקטובר 2020 צבר הקליפ מיליארד צפיות, והוא הקליפ השני של הלהקה שהגיע לשיא זה, אחרי "DNA".

קליפ השיר "ARMY With Luv" דומה לקליפ המקורי, אך הופיעו בו מספר קטעים שלא הופיעו בגרסה המקורית, והמילה "LOVE" שהופיעה ברקע הקליפ הוחלפה במילה "ARMY".

מיקומי שיא

קישורים חיצוניים

שירי 2019
סינגלים מ-2019
שירי BTS
שירי הלסי
שירים באנגלית
שירים בקוריאנית
שירים מרובי שפות
שירים שנכתבו על ידי באנג סי-היוק
שירים שנכתבו על ידי ג'יי-הופ
שירים שנכתבו על ידי הלסי
שירים שנכתבו על ידי פידוג
שירים שנכתבו על ידי שוגה
שירים שנכתבו על ידי RM
שירי פאנק (Funk)
סינגלים שהגיעו למקום הראשון במלזיה